M/S Silja Serenade

M/S Silja Serenade on suomalaisen Tallink Siljan omistama matkustaja-autolautta, joka valmistui vuonna 1990 Masa Yardsin Turun telakalta. Serenade liikennöi Helsinki–Maarianhamina–Tukholma reitillä Silja Line-brändin alla. Alus on liputettu Suomen lipun alle, ja sen kotisatama on Maarianhamina. Silja Serenaden sisaralus on vuonna 1991 valmistunut M/S Silja Symphony. Aluksen kummi oli näyttelijä Birgitta Ulfsson. 

Silja Serenade on liikennöinyt valmistumisestaan lähtien pääasiassa Helsingistä Tukholmaan. Kesällä 2020 alus liikennöi Helsingistä Riikaan koronaviruspandemian aiheuttamien matkustusrajoituksien vuoksi. Serenade on liikennöinyt myös vuonna 1993 Turku-Maarianhamina-Tukholma -linjalla.

 Käyttöhistoria 

Silja Serenaden tilasi vuonna 1987 Effoa-Suomen Höyrylaiva Oy. Laiva valmistui vuonna 1990 myöhässä Wärtsilä Meriteollisuuden konkurssin vuoksi, joka myöhästytti kaikkien telakalla rakenteilla olevien laivojen valmistumista. Lopulta rakennustöitä jatkettiin pikavauhtia perustetun Masa-Yardsin telakalla.

Pysähdys Maarianhaminassa lisättiin Helsinki–Tukholma-reitille vuonna 1999 tax-free-oikeuden säilyttämiseksi.

Silja Serenadea on uudistettu useaan otteeseen, ensimmäisen kerran jo talvella 1992. Tällöin aluksen 2. kannen hyttiosastoa laajennettiin, jolloin 2. kannen keulaosassa sijainneen pienen erillisen autokannen tilalle tuli uusia hyttejä. Alun perin 2. kannella oli ollut vaatimattomia Budget-luokan hyttejä, joissa ei ollut omaa WC:tä eikä suihkua, vaan ne sijaitsivat käytävillä yleisissä tiloissa. Samassa yhteydessä Budget-hytit korvattiin tilavammilla Turisti II -luokan hyteillä, joissa oli oma kylpyhuone. Merkittävämpiä sisätilamuutoksia on sen jälkeen tehty muun muassa vuonna 1998 Vuosaaren telakalla, Turun korjaustelakalla Naantalissa vuosina 2006, 2014 ja 2018 sekä vuonna 2015 Rauman telakalla. 

 Aikataulut 

Silja Serenade lähtee sisarlaivansa M/S Silja Symphonyn sekä Viking Linen M/S Gabriellan ja M/S Viking Cinderellan tapaan joka toinen ilta Helsingin Eteläsatamasta ja jatkaa Maarianhaminan kautta Tukholmaan. Laiva on Tukholmassa päivän, ja illalla se lähtee taas takaisin kohti Helsinkiä. Tukholmassa satama on Värtahamnen, Maarianhaminassa Maarianhaminan satama ja Helsingissä Olympiaterminaali.

 Promenade 

Silja Serenaden toiminnallinen keskus on 143 metriä pitkä, avara kävelykatu Promenade.Pocket Guide in English, M/S Silja Serenade &  M/S Silja Symphony; Silja Line  Viitattu 6.3.2023.  Promenaden lattia on tiikkipäällysteinen, ja sen ympärille rakentuvat molemmin puolin ravintolat, baarit, myymälät ja muut palvelut. Näiden palveluiden yläpuolella ovat hyttiosastot. Promenade-, DeLuxe Promenade- ja Family Promenade -luokkien hyteistä on näkymä Promenadelle. Sekä Promenaden peräpäässä että katossa on suuret ikkunat. Promenaden kattoikkunat ovat samalla Moonlight Promenaden ikkunoita, joista voi katsella Promenadea ylhäältäpäin. Promenadella järjestetään matkan aikana viihde-esityksiä, ja sisäänkäynti alukselle tapahtuu sen kautta. Silja Serenade ja sen sisaralus Silja Symphony olivat valmistuessaan maailman ensimmäiset laivat, jossa on kävelykatu. Sittemmin samaa konseptia on hyödynnetty myös monissa Suomessa rakennetuissa loistoristeilijöissä.

 Kansikuvaus 

 Kansi 14: Helikopterikansi.
 Kansi 13: New York Club & Lounge, komentosilta.
 Kansi 12: Sunflower Oasis, saunat, Moonlight Promenade, Deck Bar (kesällä), aurinkokansi, miehistön tiloja.
 Kansi 11: B-, Promenade-, A-, Deluxe Promenade-, Deluxe-, Family-, Commodore-, Commodore Balcony- ja Executive Suite -luokkien hyttejä.
 Kansi 10: B-, Promenade-, A-, Commodore-, family- ja Commodore Balcony -luokkien hyttejä, Commodore Lounge, sauna.
 Kansi 9: B-, Promenade-, A- ja Junior Suite -luokkien hyttejä.
 Kansi 8: B-, Promenade- ja A-luokkien hyttejä, Starlight (yläkerta), baari.
 Kansi 7: Promenade: neuvonta, Fast Lane, Bon Vivant, Happy Lobster, Grill House, Promenade Bar, Sea Pub, Wine Bar & Shop, Just Bar, kasino, Starlight, Luxury, Fashion, Gifts & Moomin, Kids & Toys, Photo Desk, Coffee & co, Tommy Hilfiger, Marimekko, ulkokansi.
 Kansi 6: Tax-free-myymälä, Tavoláta Ristorante Italiano- ja Grande Buffet -ravintolat, kokoustilat (kesäisin Summer Center -leikkimaailma, kesän ulkopuolisina loma-aikoina Kid’s playroom -leikkimaailma)
 Kansi 5: A-, B- ja Driver’s-luokkien hyttejä, miehistön tiloja, Silja Land, Driver’s Club, Spice Ice.
 Kansi 4: Autokansi (nostettava henkilöautokansi).
 Kansi 3: Autokansi.
 Kansi 2: C-luokan hyttejä, konehuoneiden ylätasot, konevalvomo. Alun perin myös pieni erillinen henkilöautokansi.
 Kansi 1: Pää- ja apukonehuoneet, kattilahuone ja muita teknisiä tiloja.thumb|Portaikko 7. kannella.

 Hytit 
Silja Serenaden kaikissa hyteissä on puhelin, WC ja suihku.

 Executive Suite: Erikoissviitti 1–2 hengelle kannella 11. Olohuone ja erillinen makuuhuone, sauna ja poreallas, baaritiski, jääkaappi sekä TV ja radio. Erikoisaamiainen sisältyy hintaan. Pinta-ala 75 m².

 Junior Suite: Sviitti 1–5 hengelle kannella 9. Olohuone ja erillinen makuuhuone, parivuode, poreallas, TV. Erikoisaamiainen sisältyy hintaan. Pinta-ala 42–49 m².

 Commodore: Ikkunahyttejä 1–2 hengelle kansilla 10 ja 11. Parivuode, sohva, TV, jääkaappi. Erikoisaamiainen sisältyy hintaan, osassa hyteissä on myös parveke. Pinta-ala 25 m².

 Deluxe: Ikkunahyttejä meri- tai Promenade-näköalalla 1–2 hengelle kannella 11. Parivuode, TV, jääkaappi. Erikoisaamiainen sisältyy hintaan. Pinta-ala 14 m².

 Family: Lapsiperheille tarkoitetut hytit meri- tai Promenade-näköalalla 5–6 hengelle kansilla 8 ja 9–11. TV, jääkaappi. Pinta-ala 14–18 m².
A-luokan Muumihytti: Ikkunahyttejä 2–3 hengelle kannella 9. TV. Pinta-ala 11 m².

 A-luokka: Ikkunahyttejä 2–4 hengelle kansilla 5 ja 8–11. TV. Pinta-ala 11 m². 
Promenade-luokka: Ikkunahyttejä 2–4 hengelle kansilla 8–11. Näkymä Promenadelle. TV. Pinta-ala 11 m².

 B-luokka: Sisähyttejä 2–4 hengelle kansilla 5 ja 9–11. Osassa hyteissä vuoteet päällekkäin. Pinta-ala 11 m².

 C-luokka: Sisähyttejä 2–4 hengelle kannella 2. Pinta-ala 11 m².

 C2-luokka: Sisähyttejä 1–2 hengelle kannella 2. Hyteissä on vuoteet päällekkäin. Pinta-ala 9 m².

Lisäksi:
Invalidihytti
Allergiahytti
Lemmikkieläinhytti

 Palvelut 

 Ravintolat ja baarit 
Fast Lane on pikaruokaravintola Promenadella, kannella 7.
Tavoláta Ristorante Italiano on italialainen ravintola, joka avattiin Bistro Maximen tilalle vuonna 2014 kannelle 6. Ravintolassa tarjoillaan Deluxe-hyttien aamiainen.
Grande Buffet on vuonna 2014 uudistettu Buffet Serenade kannella 6.
Starlight on tanssi- ja showravintola kansilla 7 ja 8.
Coffee&Co on pieni kahvila Promenadella, kannella 7.
Bon Vivant on teemoitettu fine dining -ravintola Promenadella kannella 7. Commodore- ja Silja Suite -luokkien asiakkaiden aamiainen tarjoillaan Bon Vivantissa.
Happy Lobster on kala- ja äyriäisravintola Promenadella, kannella 7.
Grill House on pihviravintola Promenadella, kannella 7.
Sea Pub on pubi, joka on erikoistunut oluisiin, siidereihin ja viskeihin. Sijaitsee Promenadella, kannella 7.
Just Bar on Starlightin yhteydessä sijaitseva baari, joka on erikoistunut viskeihin. Sijaitsee Promenadella, kannella 7.
Sea View Lounge sijaitsee Starlightin etuosassa kannella 8. Baarista on suuret panorama-ikkunat merelle.
New York Club & Lounge on klubi niin illanviettoon kuin karaoken ja discon järjestämiseenkin. Sijaitsee kannella 13.
Wine Bar & Shop on Bon Vivantin yhteydessä kannella 7 sijaitseva laatuviineihin erikoistunut viinibaari ja -myymälä.

 Myymälät 
Luxury on merkkituotteita myyvä erikoisliike Promenadella.
Fashion on merkkivaatteita ja -asusteita myyvä liike Promenadella.
Gifts on lahjatavaroita ja matkamuistoja myyvä liike.
Moomin on kannella 7 sijaitseva pieni Muumi-aiheista tavaraa, kuten pehmoleluja myyvä myymälä.
Kids & Toys on leluja ja lastenvaatteita myyvä liike.
Tax-free-Superstore-myymälässä myydään alkoholijuomia, tupakkatuotteita, makeisia, elintarvikkeita ja parfyymeja.
Tommy Hilfiger
Marimekko

 Muut palvelut 
Neuvonnasta saa myös kohdevinkkejä ja -materiaalia.
Kannella 6 on laivan kokoustilat, jotka ovat kesäisin lasten leikkipaikkana.
Photo Desk on myymälä Promenadella, jossa laivaannousun yhteydessä otetut kuvat ovat esillä ja myytävänä.
Starlight Casino on laivan pelikasino seitsemännen kannen keulaosassa.
Silja Land on lasten leikkihuone kannella 5.
Kid’s Playroom on lasten leikkihuone kannella 6 Conference centerissä (auki vain lomakausina 17.2.–11.3 ja 6.–15.4.).
Summer Center on lasten kesäleikkipaikka kannella 6 (auki vain kesäkaudella 3.6.–13.8).
Sunflower Oasis on kylpyläosasto 12. kannella.

 Kuvia 

 Lähteet 

 Aiheesta muualla 

 Silja Serenade Tallink Siljan sivuilla
 Silja Serenade Serenetti-sivuilla 
 Silja Serenade – Tietosivut

Luokka:Tallink Siljan alukset
Luokka:Seulonnan keskeiset artikkelit